标题：1082年
历史纪年
1082年是一个平年，是农历壬戌年（狗年）；辽大康八年；北宋元丰五年；西夏大安八年；大理保立元年；越南英武昭胜七年；日本永保二年。
通鉴记载
神宗体元显道法古立宪帝德元丰五年（辽太康八年。壬戌，一零八二年）
春，正月，癸未朔，不受朝。
甲申，辽主如混同江。
丁酉，铁骊、五国诸长贡方物于辽。
己亥，白虹贯日。
辛丑，责授高遵裕郢州团练副使、本州安置，刘昌祚永兴军钤辖。唯种谔以米脂寨功迁宫。
乙巳，详定浑仪官欧阳发进新造浑仪、浮漏，命集其说为《元丰浑仪法要》。
辛亥，以熙河经制李宪为泾原、熙河、兰会经略安抚制置使，知兰州李浩权安抚副使。帝既释宪弗诛，宪复上再举之策，兼陈进筑五利，将从之。会李舜举入奏，具陈师老民困状，乃罢兵，趣宪赴阙。己而再议西讨，道赐宪银帛四千，以为经略安抚制置使，给卫三百，进景福殿使、武信军留后，使复还熙河，仍兼秦凤军马。
二月，癸丑朔，颁《三省、枢密、六曹条制》。
乌蛮乞弟遁去，林广乃率众深入。会大雨雪，浃旬，始次老人山。山形剑立，度黑崖，至鸦飞不到山，进次归来州。天大寒，军士皆冻堕指，留四日，求乞弟不可得。内侍麦文昺问广军事，广曰：“贼未授首，当待罪。”文昺乃出所受密诏曰：“大兵深入讨贼，期在枭获元恶。如已破其巢穴，虽未得乞弟，亦听班师。”军中皆呼万岁。丙辰，广以众还。
戊午，辽主如山榆淀。
辛酉，辽诏北南院官，凡给驿者必先奏闻；贡新及奏狱讼，方许驰驿，馀皆禁之。
癸亥，华阴郡王宗旦薨。
丁卯，封武昌军留后宗惠为江夏郡王。
自纳溪之役，师行凡四十日，筑乐共城、江山砦、梅岭、席帽溪堡，西达淯井，东道纳溪，皆控制要害，捷书闻，癸酉，赦梓州路，以归来州地赐罗氏鬼主。
进封常乐郡公栋戬为武威郡王，以会兵讨夏故也。时夏人欲与栋戬通好，许割赂斫龙以西地，云：“如归我，即官爵一随所欲。”栋戬拒绝之，训整兵甲，以俟入讨，且遣使来告。帝召见其使，令归语栋戬，尽心守圉。每称其上书情辞忠挚，，虽中国士大夫存心公家者不过如此。帝知邈川事力固不足与夏人抗，但欲解散其谋，使不与结和而已。
壬申，辽以耶律颇德为南府宰相兼知北院枢密使事，以耶律延格为特里衮，以萧托卜嘉兼知契丹行宫都部署事。
三月，乙酉，提举江南西路常平等事刘谊上书言：“陛下所立新法，本以为民。为民有倍称之息，故与之贷钱；为民有破产之患，故与之免役；为民无联属之任，故教伍保；为民有积贷之不售，故设市易。皆良法也。行之数年，天下讼之，法弊而民病，其于役法尤甚。”又言：“蹇周辅元立盐法以救淡食之民，今民间积盐不售，以致怨嗟；卖既不行，月钱逋负，追呼刑责，将满江西。其势若此，则安居之民转为盗贼，其将奈何？”帝以谊职在奉行法度，既有所见，自合公心陈露，辄敢张皇上书，特勒停。
己亥，以日当食，避殿，减膳；赦天下，降死罪一等，流以下原之。
诏杭州岁修吴越王坟庙。
壬寅，鄜延路副总管曲珍败夏人于金汤。
乙巳，御集英殿，赐进士、明经诸科黄裳以下及第、出身、同出身一千四百二十八人。裳。南剑州人也。
庚戌，黄龙府女真部长附于辽，予官，赐印绶。
是月，辽行秬黍所定升斗。
夏，四月，壬子朔，云阴，日食不见。
甲寅，御殿，复膳。
己未，知延州沈括奏遣曲珍将兵于绥德城，应援讨葭芦寨左右见聚羌落；从之。
壬戌，崇文院校书杨完编类《元丰以来详定郊庙礼文》，成三十卷以进。
辽以耶律世迁为上京留守。
乙丑，以直龙图阁徐禧知制诰兼御史中丞。
癸酉，官制成，以王珪为尚书左仆射兼门下侍郎，蔡确为尚书右仆射兼中书侍郎。
初议官制，盖仿《唐六典》，事无大小，并中书取旨，门下审覆，尚书受而行之；三省分班奏事，各行其职，而政柄并归中书。确说珪曰：“公久在相位，必拜中书令。”珪信不疑。一日，确因奏事罢，留身密言：“三省长官位高，恐不须置令，但以左右仆射兼两省侍郎足矣。”帝从之。故确名为次相，实专政柄，珪拱手而已，凡除吏皆不与闻。
帝虽以次序相珪、确，然不加礼重，屡因微失罚金，每罚辄门谢。宰相罚金门谢，前此未有，人皆耻之。
甲戌，以知定州章惇为门下侍郎，参知政事张璪为中书侍郎，翰林学士蒲宗孟为尚书左丞，翰林学士王安礼为尚书右丞。
录唐段秀实后，复其家。
蔡确既为右仆射，且兼中书侍郎，欲以自大，乃议尚书省关移中书，当加上字以重之。王安礼争曰：“三省皆政事所自出，礼宜均一；确乃欲因人而为轻重，是法由人变也，非所以敬国家。”已而正色问帝曰：“陛下用确为宰相，岂以才术卓异有绝人者？抑亦叙迁适在此位邪？”帝曰：“适在此位耳。”安礼顾谓确曰：“陛下谓适在此位，安得自大！”富弼在西京，上言蔡确小人，不宜大用，弗听。
时李宪乞再举伐夏，帝以访辅臣，王珪对曰：“向所患者用不足，朝廷今捐钱钞五百分缗，以供军食有馀矣。”王安礼曰：“钞不可啖，必变而为钱，钱又变为刍粟。今距出征之期才两月，安能集事？”帝曰：“李宪以为已有备，彼宦者能如是，卿等独无意乎？唐平淮蔡，唯裴度谋议与主同，今乃不出公卿而出于阉寺，朕甚耻之。”安礼曰：“淮西，三州耳，有裴度之谋，李光颜、李愬之将，然犹引天下之兵力，历岁而后定。今夏氏之强非淮蔡比，宪才非度匹，诸将非有光颜、愬辈，臣惧无以副圣意也。”
丁丑，吕公着罢。始议五路举兵伐夏，公着谏，不听；寻上表求罢，仍谒告不出。帝封还其奏，赐手诏曰：“在廷之臣，可为腹心之寄，无逾卿者，安得自暇自逸！”公着乃复起视事。及西师无功，将图再举，公着又固谏，帝不悦。会章惇自定州召为门下侍郎，公着因乞代惇守边；章再上，乃命以资政殿学士知定州。
五月，辛巳朔，行官制。诏尚书省左、右仆射、丞合治省事。
辛卯，手诏：“自颁行官制以来，内外大小诸司，凡有申禀公事，日告留滞，比之旧日中书，稽延数倍，众皆有不办事之忧。可速根研裁议，早令快便，大率止如旧中书发遣可也。”帝又以命令稽缓语辅臣，颇悔改官制。蔡确等虑帝意欲罢之，乃力陈新官制置禄，比旧月省俸钱三万馀贯，帝意乃止。
己丑，三省言：“九寺、三监分隶六曹欲申明行下。”帝曰：“不可。一寺、一监，职事或分属诸曹，岂可专有所隶！宜曰九寺、三监于六曹随事统属，着为令。”
诏尚书六曹分隶六察。
癸巳，作尚书省。
丰州卒张世矩等作乱，伏诛。诏家属应缘坐者，押赴丰州处斩；其党王安以母老，诏特原之。
戊戌，诏两省官举可任御史者各二人。
种谔西讨，得银、夏、宥三州而不能守。知延州沈括请城古乌延城以包横山，下瞰平夏，使敌不得绝沙漠。甲辰，遣给事中徐禧及内侍押班李舜举往鄜延议之。舜举退，诣政府，王珪迎谓曰：“朝廷以边事属押班及李留后，无西顾之忧矣。”舜举曰：“西郊多垒，卿大夫之辱也。相公当国，而以边事属二内臣，可乎？内臣止宜供禁延洒扫，岂可当将帅之任！”闻者代为珪惭焉。
六月，辛亥朔，环庆经略司遣将与夏人战，破斩其统军二人。
辽主如纳葛泺。
甲寅，监修国史王珪上《两朝正史》一百二十卷。是书比《实录》事迹颇多，但非寇准而是丁谓，托帝诏旨，时以为讥。
丙辰，诏：“自今事不以大小，并中书省取旨，门下省覆奏，尚书省施行。三省同得旨事，更不带三省字行出。”从王安礼言也。是日，辅臣有言中书省独取旨，事体太重，帝曰：“三省体均，中书揆而议之，门下审而覆之，尚书承而行之；苟有不当，自可论奏，不当缘此以乱体统也。”先是官制所虽仿旧三省之名，而莫能究其分省设官之意，乃厘中书、门下、尚书为三，各得取旨出命，纷然无统纪，至是帝一言乃定。
夏遣使贡于辽。
丁巳，辽以耶律颇德为北院枢密使，耶律巢为南府宰相，刘筠为南院枢密使，萧托卜嘉兼知北院枢密使事，王绩为汉人行宫都部署。辽主欲立皇孙延禧为嗣，恐无以释众人之疑，乃出驸马都尉萧酬斡为国舅详衮。
戊午，诏编录《仁英两朝宝训》。
癸亥，诏：“尚书省六曹事应取旨者，皆尚书省检具条例，上中书省。”又诏：“中书、门下省已得旨者，自今不得批答刂行下，皆送尚书省施行。着为令。”又诏：“尚书省得弹奏六察御史失职。”
乙丑，准布贡于辽。
壬申，广南西路转运使马默言安化州蛮作过，帝曰：“默意欲用兵耳；用兵大事，极须谨重。向者郭逵征安南，与昨来西师，兵夫死伤皆不下二十万。有司失一死罪，其责不轻。今无罪置数十万人于死地，朝廷不得不任其咎也。”
帝临御久，群臣俯伏听命，无能有所论说，时因奏事有被诘责者，王安礼进曰：“陛下固圣，而左右辅弼，宜择自好之士有廉隅者居之，则朝廷尊。至于论事苟取容悦，偷为一切之计，人主将何便于此！”帝善其言。
丙子，辽以耶律慎思知右伊勒希巴事。
是月，河溢北京内黄埽。
秋，七月，辛巳，广南西路经略司言知宜州王奇与贼战，败绩。
壬午，诏罢大理官赴中书省谳案。
戊子，诏御史中丞舒亶举任言事或察官十人。
种谔谋据横山，其志未已，遣子朴上其策。会朝廷命徐禧、李舜举至鄜延议边事，谔入对，言曰：“横山延袤千里，多马，宜稼，人物劲悍善战，且有盐铁之利，夏人恃以为主；其城垒皆控险，足以守御。今之兴功，当自银州始，其次迁宥州于乌延，又其次修夏州；三郡鼎峙，则横山之地已囊括其中。又其次修盐州，则横山强兵、战马、山泽之利，尽归中国，其势居高俯视兴、灵，可以直覆巢穴。”
及禧至延州，奏乞趣谔还。谔在道，禧已与沈括定议，先城永乐埭，乃上言：“银州虽据明堂川、无定河之会，而故城东南已为河水所吞，其西北又阴天堑，实不如永乐之形势险厄。窃惟银、夏、宥三州陷没百年，一日兴复，于边将事功实为俊伟；但建州之始，烦费不资。若选择要会，建置堡栅，名虽非州，实有其地，旧来疆塞，乃在心腹。已与沈括议筑砦堡各六，自永乐埭至长城岭置六砦，自背冈川至布娘堡置六堡。”从之，诏禧护诸将往城永乐，括移府并塞总兵为援，陕西转运判官李稷主馈饷。
甲午，辽主如秋山。
己酉，始建雩坛于南郊之左，祀上帝，以太宗配。
是月，决大吴埽堤，以舒灵平下埽危急。
辽南京霖雨，沙河溢，永清、归义、新城、安次、武清、香河六县伤稼。
八月，进封皇子均国公佣为延安郡王；以昭容朱氏为贤妃。
康申，帝有疾。诏岁以四孟月朝献景灵宫。
辛未，降凤州团练使种谔为文州刺史，以言者论谔前迂路出绥德，老师费财故也。种谔自入对还，极言城永乐非计，徐禧怒，变色，谓谔曰：“君独不畏死乎，敢误成事？”谔曰：“城之必败，败则死；违节制亦死；死于此，犹愈于丧国师而沦异域也。”禧度不可屈，奏留谔守延州，而自率诸将往筑之。甲戌，城永乐。版筑方兴，羌数十骑济无定河觇役；曲珍将追杀之，禧不许。
戊寅，河决郑州原武埽，溢入利津阳武沟、刁马河，归纳梁山泺。
诏曰：“原武决口已夺大河四分以上，不大治之，将诒朝廷巨忧。其辍修汴河堤岸司兵五千，并力筑堤修闭。”
九月，甲申，永乐城成，距故银州治二十五里，赐名银川砦。徐禧等还米脂，以兵万人属曲珍守之，李稷辇金银钞帛充牜刃其中，欲夸示禧，以为城甫就而中已实。永乐接宥州，附横山，夏人必争之地。禧等去，夏人即来攻；曲珍使报禧，禧不之信，曰：“彼若即来，是吾立功取富贵之秋也。”边人驰告者十数，禧乃挟李舜举等赴之。大将高永亨曰：“城小人寡，又无水泉，恐不可守。”禧以为沮众，械送延州狱。丙戌，禧、舜举复入永乐城。夏人倾国而至，号三十万，禧登城西望，不见其际。丁亥，夏人渐逼，永亨兄永能，请及其未阵击之，禧曰：“尔何知！王师不鼓不成列。”乃以万人阵城下，坐谯门，执黄旗令众曰：“视吾旗进止。”贼分兵进攻，抵城下。曲珍阵于水际，军不利，将士皆有惧色，遂白禧曰：“今众心已摇，不可战，战必败，请收兵入城。”禧曰：“君为大将，奈何遇敌不战，先自退邪？”俄夏人纵铁骑渡水，或曰：“此号铁鹞子，当其半济击之，乃可以逞；得地，则其锋不可当也。”禧不听。铁骑既济，震荡冲突。时鄜延选锋军最为骁锐，皆一当百，先接战，败，奔入城，蹂后阵。夏人乘之，师大败，将校寇伟、李师古、高世才、夏俨、程博古及使臣十馀辈、士卒八百馀人尽没。曲珍与残兵入城，崖峻径窄，骑缘岸而上，丧马八千匹。夏人遂围城。
初，沈括奏夏人逼永乐，见官兵整乃还，帝曰：“括料敌疏矣。彼来未出战，岂肯遽退邪？必有大兵在后。”已而果然。
己丑，帝以疾愈，降京畿囚罪一等，徒以下释之。
庚寅，辽主谒庆陵。
壬辰，辽遣使行视畿县民被水患者。
乙未，诏李宪、张世矩将兵救永乐，又令沈括遣人与夏约，退军，当还永乐地。
夏人围永乐城，厚数里，游骑掠米脂，且据其水砦。将士昼夜血战，城中乏水已数日，凿井不得泉，渴死者大半，至绞马粪汁饮之；夏人蚁附登城，尚扶创格斗。沈括、李宪援兵及馈饷，皆为游骑所隔。种谔怨徐禧，不遣救。曲珍度不可支，请禧乘兵气未竭，溃围而出，使人自求生。禧曰：“此城据要地，奈何弃之！且为将而奔，众心摇矣。”珍曰：“非敢自爱，但敕使谋臣同没于此，惧蜃国耳。”高永能亦劝李稷尽捐金帛募死士力战以出，皆不听。夏人呼珍来讲和，吕整、景思义相继而行。夏人髡思义，囚之。戊戌夜，大雨，夏人环城急攻，城遂陷。高永能孙昌裔劝永能从间道出，永能叹曰：“吾结发从事西羌，战未尝挫。今年已七十，受国大恩，恨无以报，此吾死所也！”顾易一卒敝衣，战而死。徐禧、李舜举、李稷，皆为乱兵所害；曲珍、王湛、李浦、吕整，裸跣走免；蕃部指挥马贵，独持刀杀数十人而死。夏人耀兵于米脂城下，乃还。
禧好谈兵，每云：“西北可唾手取，恨将帅怯耳！”中惠卿力引之，故不次用。自灵州之败，秦、晋困棘，天下企望息兵，而括、谔陈进取之策，禧更以边事自任，狂谋轻敌，至于覆没。舜举资性安重，与人言，未尝及宫省事，至是被围急，断衣襟作奏曰：“臣死无所恨，愿朝廷勿轻此贼！”
庚子，安化蛮寇宜州，知州王奇死之，诏赠忠州防御使。
丁未，辽主驻藕丝淀；大风雪，牛马多死，赐扈从官以下衣、马有差。
是月，河溢沧州南皮上下埽，又溢清地埽，又溢永静军阜城下埽。
冬，十月，戊申朔，沈括、种谔奏：“永乐城陷，汉、蕃官二百三十人，兵万二千三百馀人皆没。”帝涕泣悲愤，为之不食。早朝，对辅臣痛哭，莫敢仰视，既而叹息曰：“永乐之举，无一人言其不可者。”浦宗孟进曰：“臣尝言之。”帝正色曰：“何尝有言！”在内惟吕公着，在外惟赵禼，尝言用兵非好事耳。”初帝之除禧也，王安礼谏曰：“禧志大才疏，必误国事。”不听，及败，帝曰：“安礼每劝朕勿用兵，少置狱，盖为此也。”自熙宁开边以来，凡得夏葭芦、吴保、义合、米脂、浮图、塞门六堡，而灵州、永乐之役，官军、熟羌、义保死者六十万人，钱粟银绢以万数者不可胜计。帝始知边臣不足任，深悔用兵，无意西伐矣。
辛亥，提举汴河堤岸司言：“洛口广武埽大河水涨塌岸，坏下牌头门，万一入汴，人力无以枝梧，密迩都城，可为深虑。”诏都水监官速往护之。
甲寅，知延州沈括，以措置乖方，责授均州团练副使，随州安置；鄜延路副都总管曲珍，以城陷败走，降授皇城使。
乙卯，辽主命耶律华格傅导梁王延禧，加金吾卫大将军。
乙丑，诏赠永乐死事臣徐禧吏部尚书，李舜举昭化军节度使，并赐谥忠愍；李稷工部侍郎；高永能房州观察使，录其子世亮为忠州刺史；入内高品张禹勤皇城使。各推恩赐赠有差。
壬申，诏户部右曹于京东、淮、浙、江、湖、福建十二路发常平线八百万缗输元丰库。自熙宁以前，诸路榷酤场率以酬衙前之陪备官费者，至熙宁行免役，乃罢收酒场，听民增直以售，取其价以给衙前。时有坊场钱，至元丰初，法既久，储积赢羡。司农寺请岁发坊场百万缗输中都，三年，遂于寺南作元丰库贮之，几百楹。凡钱帛之录诸司，非度支所主，输之，数益广，欲以待非常之用焉。
资政殿学士、知太原府吕惠卿加大学士，入见，将使仍镇鄜延。惠卿言：“陕西之师，非唯不可以攻，亦不可以守，要在大为形势而已。”帝曰：“如惠卿言，是陕西可弃也，岂宜委以边事！”癸酉，数其轻躁矫诬之罪，斥知单州。
种谔本意身任统帅，谓成功在己，而为徐禧、沈括所外。贼围永乐，谔以守延为名，观望不救，永乐遂陷。帝冀其后效，置不问，且虞贼至，就命知延州。
丙子，辽主谒乾陵。
十一月，戊寅朔，罢御史察诸路官司，如有不职，令言事御史弹奏。着为令。
景灵宫成，辛巳，百官班于集英殿门，帝诣蕊珠、凝华等殿行告迁礼。壬午，奉安神御于十一殿。癸未，初行朝献礼。乙酉，以奉安神御赦天下，官与享大臣子若孙一人。庚寅，宴侍祠官于紫宸殿。
十二月，丁巳，新乐成。
庚申，辽主降皇后萧氏为惠妃，出居乾陵，还其妹于母家。
辛酉，原武决河口塞。
甲子，浚京师城外四壁之壕。
丙子，录永乐死事将皇城使寇伟、东上合门副使景思谊等，赠恤有差。
历史大事
宋筑永乐城
元丰五年（1082）、夏大安八年七月，鄜延路计议边事徐禧、沈括等人上书宋神宗，建议修筑永乐城。宋神宗立即表示同意。经过一个月的准备工作，徐禧、李舜举、沈括等征发延州蕃、汉十余军，共计八万余人，分成三队，浩浩荡荡向永乐城进发。此时，著名将领种谔从京城回到鄜延路，力谏徐禧说在永乐筑城必然失败，无异于将士兵送入虎口。但徐禧与种谔素来不合，徐禧怒斥种谔扰乱军心，并上奏朝廷，弹劾种谔骄横跋扈，不参与此次行动。宋神宗任命种谔为延州知州（今陕西延安）。徐禧等人到达永乐城后，迅速修筑城池，西夏军队屡次前来阻扰宋军的筑城工作，均被击退。永乐城修筑完毕后，徐禧、沈括带领八千宋军返回了延州米脂城。筑城成功的消息传入京城，宋神宗十分高兴，赐永乐城名为银川寨。
沈括智取葭芦城
元丰五年（1082）、夏大安八年三月，西夏境内的鸣沙城（今宁夏中卫东）距离宋朝镇戎军的熙宁呰（今宁夏固原北）仅四百里，梁氏听说宋朝正计划修筑城堡直达鸣沙城，就派宥州观察使格众统帅三万大军屯守金汤城（今陕西志丹西南）以阻止宋军的进攻，同时乘机进攻鄜延路。元丰五年（1082）、夏大安八年，延州（今陕西延安）知州沈括派遣副总管曲珍率二万宋军出发，声称要偷袭葭芦城这一军事重镇，于是梁氏急忙抽调格众到鄜延路东面驻守。曲珍率领宋军突然杀了一个回马枪，袭击格众的西夏军队，格众仓猝迎战，大败而逃，西夏一千余名士兵丧生，宋军攻取了金汤城。四月，沈括又派曲珍驻守绥德城（今陕西绥德），西夏派一万军队驻守明堂川这一关隘，企图阻止曲珍的向前推进。但沈括暗派大将李仪从河东地区出发偷袭葭芦城（今陕西佳县），并委派河东地区将领訾虎率领麟、府（今陕西神木，陕西府谷）等州精锐士兵与李仪会合，西夏军队回师救援被宋军打得大败，宋朝又夺得了葭芦城。
蒙全圣等叛乱
元丰五年（1082）六月，广西安化蛮在其首领蒙全圣、罗世念等人率领下起兵反宋。蒙全圣等人首先向宋军驻守的德谨寨（今广西河池县境）发动进攻，宜州知州王奇领兵到天河寨（今广西河池县境）抵御安化蛮的入侵，结果中了安化蛮的埋伏，虽然拼死血战，但由于寡不敌众而失败。消失传入京城后，宋神宗慌忙与各大臣商讨对策，决定在安化蛮地区实行优惠政策，广泛赈济生活在水深火热之中的少数民族，同时任命荆湖南路转运使朱初平、广南西路转运副使马默前往受灾地区慰问受灾群众，由朝廷专门调拨二万石粮食，还向朱初平、马默等人宣布朝廷并非想要夺取安化蛮人的领地，因而要求朱、马二人不得擅自用兵，开拓疆土，以免惹事生非。但是，马默在受命之后，又上书宋神宗，要求宋神宗委派各级官僚挑选勇猛善战的将领前往镇压，他认为从宜州直捣安化蛮老巢不过三百里之远，可以重赏宜、融（今广西南宁）二州土丁，挑选其中得力的三千人讨伐安化蛮。宋神宗从泸州蛮叛乱中得出教训，认为单凭军事征讨未必能镇压安化蛮的叛乱，因而他坚决反对马默的动武计划，同时委派吴潜为广南西路转运副使，具体负责训练广南西路土丁，防御安化蛮的入侵。同年七月，广南西路经略司写信责问王奇，王奇无奈，被迫带兵继续进攻安化蛮，又被安化蛮打得大败，王奇在战斗中以身殉国。宋神宗急忙命令龙图阁待制熊本出任桂州（今广西桂林）知州，负责征讨蒙全圣。元丰六年（1083）正月，广西经略司钤辖和斌率领三千军队进攻罗世念。和斌沉着机智，身先士卒，奋勇杀敌，打败了叛乱的安化蛮士兵，蒙全圣等首领不得不派遣蒙利等人向和斌表示投降。归还了从前所掠夺的一切物资，至此安化蛮的叛乱被平息。在平定安化蛮之后，宋神宗大赏三军。